
Ministru kabineta sēdes protokollēmums

Informatīvais ziņojums "Par pakalpojuma “Iesniegums iestādei” elektroniskā kanāla un EKONS/IDDV informācijas sistēmas darbības turpināšanas lietderību"

· 1. Pieņemt zināšanai iesniegto informatīvo ziņojumu.
· 2. Atbalstīt Vides aizsardzības un reģionālās attīstības ministrijas piedāvāto risinājumu, kas paredz, ka Valsts reģionālās attīstības aģentūra:
· 2.1. laika periodā līdz 2021. gada 31. decembrim uztur “Iesniegums iestādei” elektroniskā kanāla (turpmāk – Kanāls) darbību ar mainītu nosaukumu “Priekšlikuma, sūdzības, jautājuma vai lūguma iesniegšana”;
· 2.2. ar 2022. gada 1. janvāri veic Kanāla un EKONS/IDDV informācijas sistēmas darbības pārtraukšanu.
· 3. Valsts pārvaldes iestādēm:
· 3.1. savās tīmekļvietnēs, valsts pārvaldes pakalpojumu portāla Latvija.lv pakalpojumu kartiņās un citos elektroniskajos kanālos un informatīvajos materiālos nodrošināt, ka Kanāla komunicēšana un izmantošana tiek pārtraukta ar 2022. gada 1. janvāri;
· 3.2. komunikācijā ar privātpersonām veicināt E-adreses izmantošanu priekšlikumu, sūdzību, jautājumu, lūgumu iesniegšanā, kā arī pakalpojumu pieteikšanā gadījumos, kad pakalpojumiem nav izstrādāti specializēti e-pakalpojumi.

